Temeljem članka 35. Zakona o vlasništvu i drugim stvarnim pravima («Narodne novine» broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) ) i članka 48. Zakona o lokalnoj i regionalnoj (područnoj) samoupravi („Narodne novine“ broj 33/01, 60/01, 129/05,109/07, 125/08, 36/09, 36/09, 150/11, 144/12, 19/13, 137/15, 123/17 i 98/19) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20- pročišćeni tekst i 8/20), Općinsko vijeće Općine Vladislavci na svojoj 28. sjednici održanoj dana 23. studenoga 2020. godine, donosi

**ODLUKU**

**o kupovini zemljišta za formiranje pristupnog puta prema groblju u Vladislavcima**

**Članak 1.**

Za potrebe formiranje pristupnog puta prema groblju u Vladislavcima pristupit će se kupnji nekretnine označene kao kč. br. 71, k. o. Vladislavci površine 4388 m2 u naravi kuća, dvorište i oranica, koja je u suvlasništvu 2/10 Centner Vera, Vladislavci, 2/10 Ostojić Katarina, Novi Sad, 2/10 Tiboj Elizabeta, Novi Sad, 2/10 Ivanić Anica, Kneževi Vinogradi, 1/10 Marcijuš Ksenija, Bilje, Bijelog lopoča 10 i 1/10 Stipetić Tanja, po cijeni do 87.000,00 kn utvrđenoj Prociembenim elaboratom o tržišnoj vrijednosti nekretnine broj 03/2020 izrađenog od stalnog sudskog vještaka za građevinarstvo i procjenitelja vrijednosti nekretnina Gorana Ožbolta, inž. građ., te Mišljenju Procjeniteljskog povjerenstva za procjenu vrijednosti nekretnina na području Osječko-baranjske županije o usklađenosti novog Procjembenog elaborata o tržišnoj vrijednosti kuće, dvorišta i oranice, broj: 03/2020, na kč. br. 71, k. o. Vladislavci s odredbama Zakona o procjeni vrijednosti KLASA: 350-01/20-03/6, URBROJ: 2158/1-01-05-20-7 od 27. ožujka 2020.

**Članak 2.**

Ovlašćuje se općinski načelnik Općine Vladislavci na provođenje svih radnji potrebnih za kupnju nekretnine iz članka 1. ove Odluke i na sklapanje ugovora o kupoprodaji nekretnine.

**Članak 3.**

Ova Odluka stupa na snagu prvog dana od dana objave u „Službenim glasniku“ Općine Vladislavci.

KLASA: 944-02/20-01/01

URBROJ: 2158/07-01-20-2

Vladislavci, 23. studeni 2020.

**Predsjednik**

**Općinskog vijeća**

 Krunoslav Morović, v.r.